Návrh

**Zákon**

**z ................. 2016,**

**ktorým sa mení a dopĺňa zákon č. 581/2004 Z. z o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení zákona č. 719/2004 Z. z., zákona č. 353/2005 Z. z., zákona č. 538/2005 Z. z., zákona č. 660/2005 Z. z., zákona č. 25/2006 Z. z., zákona č. 282/2006 Z. z., zákona č. 522/2006 Z. z., zákona č. 12/2007 Z. z., zákona č. 215/2007 Z. z., zákona č. 309/2007 Z. z., zákona č. 330/2007 Z. z., zákona č. 358/2007 Z. z., zákona č. 530/2007 Z. z., zákona č. 594/2007 Z. z., zákona č. 232/2008 Z. z., zákona č. 297/2008 Z. z., zákona č. 461/2008 Z. z., zákona č. 581/2008 Z. z., zákona č. 192/2009 Z. z., zákona č. 533/2009 Z. z., zákona č. 121/2010 Z. z., zákona č. 34/2011 Z. z., nálezu Ústavného súdu Slovenskej republiky č. 79/2011 Z. z., zákona č. 97/2011 Z. z., zákona č. 133/2011 Z. z., zákona č. 250/2011 Z. z., zákona č. 362/2011 Z. z., zákona č. 547/2011 Z. z.,  zákona č. 185/2012 Z. z., zákona č. 313/2012 Z. z., zákona č. 421/2012 Z. z., zákona č. 41/2013 Z. z., zákona č. 153/2013 Z. z., zákona č. 220/2013 Z. z., zákona č. 338/2013 Z. z., zákona č. 352/2013 Z. z. a zákona č. 185/2014 Z. z., zákona č. 77/2015 Z. z., zákona č.140/2015 Z. z., zákona č. 265/2015 Z. z., zákona č. 429/2015 Z. z., zákona č. 91/2016 Z. z. a zákona č.125/2016 Z. z. sa mení a dopĺňa takto:

1. **§ 4 vrátane nadpisu znie:**

„§ 4

Konflikt záujmov

(1) Členom predstavenstva zdravotnej poisťovne alebo prokuristom zdravotnej poisťovne nesmie byť

1. poslanec Národnej rady Slovenskej republiky,
2. člen vlády Slovenskej republiky (ďalej len „vláda“), štátny tajomník ministerstva, vedúci ostatných ústredných orgánov štátnej správy a ich štatutárni zástupcovia a zamestnanec ústredného orgánu štátnej správy,
3. člen orgánu Najvyššieho kontrolného úradu alebo jeho zamestnanec,
4. člen orgánu Národnej banky Slovenska alebo jej zamestnanec,
5. člen predstavenstva, člen dozornej rady, prokurista alebo zamestnanec inej zdravotnej poisťovne a zahraničnej zdravotnej poisťovne,
6. zamestnanec útvaru vnútornej kontroly (§ 3 ods. 6),
7. člen orgánu centrálneho depozitára6) alebo jeho zamestnanec, člen orgánu burzy cenných papierov7) alebo jej zamestnanec alebo tichý spoločník týchto právnických osôb,
8. člen predstavenstva, člen dozornej rady, prokurista, konateľ alebo zamestnanec poskytovateľa zdravotnej starostlivosti,8) držiteľa povolenia na veľkodistribúciu liekov9) alebo dodávateľa, ktorý zdravotnej poisťovni dodáva materiál alebo služby.

(2) Členom dozornej rady zdravotnej poisťovne nesmie byť

1. poslanec Národnej rady Slovenskej republiky,
2. člen vlády,
3. člen orgánu Najvyššieho kontrolného úradu,
4. člen orgánu Národnej banky Slovenska,
5. člen predstavenstva, člen dozornej rady, prokurista alebo zamestnanec inej zdravotnej poisťovne a zahraničnej zdravotnej poisťovne,
6. zamestnanec útvaru vnútornej kontroly (§ 3 ods. 6),
7. člen orgánu centrálneho depozitára6) alebo jeho zamestnanec, člen orgánu burzy cenných papierov7) alebo jej zamestnanec alebo tichý spoločník týchto právnických osôb,
8. člen predstavenstva, člen dozornej rady, prokurista, konateľ alebo zamestnanec poskytovateľa zdravotnej starostlivosti,8) držiteľa povolenia na veľkodistribúciu liekov9) alebo dodávateľa, ktorý zdravotnej poisťovni dodáva materiál alebo služby.

(3) Vedúcim zamestnancom v priamej riadiacej pôsobnosti predstavenstva zdravotnej poisťovne a osobou zodpovednou za výkon vnútornej kontroly nesmie byť

1. člen predstavenstva, člen dozornej rady, prokurista alebo zamestnanec inej zdravotnej poisťovne a zahraničnej zdravotnej poisťovne,
2. člen orgánu centrálneho depozitára6) alebo jeho zamestnanec, člen orgánu burzy cenných papierov7) alebo jej zamestnanec alebo tichý spoločník podieľajúci sa na činnosti týchto právnických osôb,
3. člen predstavenstva, člen dozornej rady, prokurista, konateľ alebo zamestnanec poskytovateľa zdravotnej starostlivosti,8) držiteľa povolenia na veľkodistribúciu liekov9) alebo dodávateľa, ktorý zdravotnej poisťovni dodáva materiál alebo služby.“.

Poznámka pod čiarou k odkazu 9 znie:

„9) § 17 zákona č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov.“.

1. **V § 13 ods. 1 písm. c)** sa na konci pripájajú tieto slová: „ak odsek 3 neustanovuje inak,“.
2. **V § 13 sa za odsek 2 vkladá nový odsek 3, ktorý znie:**

„(3) Predchádzajúci súhlas úradu podľa odseku 1 písm. c) sa nevyžaduje pre osobu, ktorá je členom predstavenstva zdravotnej poisťovne, členom dozornej rady zdravotnej poisťovne, prokuristom zdravotnej poisťovne, vedúcim zamestnancom v priamej riadiacej pôsobnosti predstavenstva zdravotnej poisťovne alebo osobou zodpovednou za výkon vnútornej kontroly zdravotnej poisťovne, ktorej bol vydaný predchádzajúci súhlas úradu na jednu funkciu, ak zároveň má vykonávať aj inú funkciu v zdravotnej poisťovni, a ak spĺňa podmienky podľa § 33 ods. 5.“.

Doterajší odsek 3 sa označuje ako odsek 4.

1. **V § 33 ods. 1 písmeno d) znie:**

„d) členovia predstavenstva a členovia dozornej rady zdravotnej poisťovne, osoby navrhnuté za prokuristov zdravotnej poisťovne, vedúcich zamestnancov v priamej riadiacej pôsobnosti predstavenstva zdravotnej poisťovne a osoby zodpovedné za výkon vnútornej kontroly sú dôveryhodné a odborne spôsobilé,“.

1. **V § 33 ods. 3 písm. g)** sa vypúšťa slovo „navrhovanú“.
2. **V § 33 odsek 5 znie:**

„(5) Odbornou spôsobilosťou podľa odseku 1 písm. d) sa rozumie pri

1. členoch predstavenstva zdravotnej poisťovne, prokuristoch zdravotnej poisťovne, vedúcich zamestnancoch v priamej riadiacej pôsobnosti predstavenstva zdravotnej poisťovne a osobách zodpovedných za výkon vnútornej kontroly ukončené vysokoškolské vzdelanie druhého stupňa,43) najmenej štvorročná prax v oblasti zdravotného poistenia, zdravotnej starostlivosti, finančného trhu, v inej finančnej oblasti, v oblasti verejného obstarávania  alebo v oblasti práva a najmenej dvojročné riadiace skúsenosti v oblasti zdravotného poistenia, zdravotnej starostlivosti, finančného trhu, v inej finančnej oblasti, v oblasti verejného obstarávania alebo v oblasti práva; člen predstavenstva zdravotnej poisťovne, ktorý je predsedom predstavenstva zdravotnej poisťovne, musí mať ukončené vysokoškolské vzdelanie druhého stupňa,43) najmenej päťročnú prax v oblasti zdravotného poistenia, zdravotnej starostlivosti, finančného trhu, v inej finančnej oblasti, v oblasti verejného obstarávania alebo v oblasti práva a najmenej trojročnú riadiacu skúsenosť v oblasti zdravotného poistenia, zdravotnej starostlivosti, finančného trhu, v inej finančnej oblasti, v oblasti verejného obstarávania alebo v oblasti práva,
2. členoch dozornej rady zdravotnej poisťovne ukončené vysokoškolské vzdelanie druhého stupňa,43) najmenej dvojročná prax v oblasti zdravotného poistenia, zdravotnej starostlivosti, finančného trhu, v inej finančnej oblasti v oblasti verejného obstarávania alebo v oblasti práva a najmenej ročná riadiaca skúsenosť v oblasti zdravotného poistenia, zdravotnej starostlivosti, finančného trhu, v inej finančnej oblasti, v oblasti verejného obstarávania alebo v oblasti práva.“.
3. **V § 35 ods. 1 písm. e)** sa vypúšťajú slová „osôb navrhovaných za“.
4. **V § 76 ods. 3** sa za písmeno e) vkladá nové písmeno f), ktoré znie:

„f) Národnému bezpečnostnému úradu, Slovenskej informačnej službe, Vojenskému spravodajstvu, Policajnému zboru na účely vykonávania bezpečnostných previerok fyzických osôb a právnických osôb podľa osobitného predpisu.93a)“.

Doterajšie písmená f) až i) sa označujú ako písmená g) až j).

Poznámka pod čiarou k odkazu 93a znie:

„93a) Zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov.“.

1. **V § 76 ods. 4** sa slová „v odseku 3 písm. b) až i)“ nahrádzajú slovami „v odseku 3 písm. b) až j)“.
2. Za § 86o sa vkladá § 86p, ktorý vrátane nadpisu znie:

„§ 86p

Prechodné ustanovenie k úpravám účinným od 1. novembra 2016

Členovia predstavenstva, členovia dozornej rady zdravotnej poisťovne, prokuristi zdravotnej poisťovne, vedúci zamestnanci v priamej riadiacej pôsobnosti predstavenstva zdravotnej poisťovne a osoby zodpovedné za výkon vnútornej kontroly, ktorí spĺňali podmienky uvedené v § 33 ods. 5 podľa predpisov účinných do 31. októbra 2016, sa považujú za osoby, ktoré spĺňajú podmienky uvedené v § 33 ods. 5 podľa tohto zákona v znení účinnom od 1. novembra 2016.“.

**Čl. II**

**Účinnosť**

Tento zákon nadobúda účinnosť 1. novembra 2016.